b'\n_START_ARTICLE_\nJuan Jos\xc3\xa9 Gerardi Conedera\n_START_PARAGRAPH_\nJuan Jos\xc3\xa9 Gerardi Conedera (27. joulukuuta 1922 \xe2\x80\x93 26. huhtikuuta 1998) oli guatemalalainen katolisen kirkon pappi ja ihmisoikeusaktivisti. H\xc3\xa4n sai vihkimyksens\xc3\xa4 papiksi 21. joulukuuta 1946 ja piispaksi 30. hein\xc3\xa4kuuta 1967. H\xc3\xa4n toimi Verapazin piispana (1967\xe2\x80\x931974), Santa Cruz del Quich\xc3\xa9n piispana (1974\xe2\x80\x931984), Guatemalan apulaispiispana (1984\xe2\x80\x931998) ja Guardialfieran titulaaripiispana (1984\xe2\x80\x931998). _NEWLINE_Gerardi Conedera murhattiin Guatemalan kaupungissa vuonna 1998. Teon motiiviksi arveltiin heti piispan aktivismia. Piispa oli ker\xc3\xa4nnyt raportin sis\xc3\xa4llissodan aikaisista ihmisoikeusrikkomuksista. Lopulta kolme sotilasta tuomittiin murhasta 30 vuoden vankeusrangaistuksiin ja yksi pappi avunannosta 20 vuoden vankeuteen.'